Malajų valstybės
Malajų valstybės – I–II mūsų eros tūkstantmečiais malajų etninės grupės sukurtos valstybės ir jų gyvenamas regionas, apimantis dabartinės Malaizijos, Pietinio Tailando, didelės dalies Sumatros ir vakarines Borneo teritorijas. Jų istorija sudaro malajų tautos istoriją, taip pat dabartinės Malaizijos ir dalies Indonezijos bei Tailando istoriją. Kaip visų kitų Malajų salyno regionų, jų istorija skirstoma į hinduistinį ir islamo laikotarpius.